ચોમેર ઘરો બળતા હતાં, શું કરવું અને શું ન કરવું એની કોઈને ગતાગમ નહોતી, આ વખતે એમણે ટોર્ચથી શોધખોળ શરૂ કરી કારણકે અમે વીજળીનું જોડાણ જ કાપી નાંખ્યું હતું. એમણે ખાટલા નીચે ટોર્ચનો પ્રકાશ ફેંકીને ગોદડું જોયું, ખાટલા નીચે બેસી શકાય એવું નહોતું એટલે મારા પતિ ગોદડું ઓઢીને સૂતા હતાં, ગોદડું જોઈને કોઈક બોલ્યું, “આ શું છે?” ગોદડું ખેંચતા એમને જોઈને માણસો ઉત્તેજીત સ્વરે બોલવા લાગ્યા, “યાર અહીં છુપાયો છે, બહાર ખેંચી કાઢો એને ! બહાર નીકળ સરદારજી, બહાર નીકળ” બહાર નીકળીને એ ઉભા રહ્યાં, હાથ જોડીને બોલ્યા, ભાઈઓ તમારે જે જોઈએ તે લઈ લો પણ મારાં છ બાળકોને ખાતર મને છોડી દો” એમણે કહ્યું, “ના, બહાર ચાલ.”